**James FitzJames** (født 21. august 1670 i Moulins i Frankrike, død 12. juni 1734 i Philippsburg i Hochstift Speyer) var en fransk offiser, og den uekte sønnen til kong Jakob II av England av Arabella Churchill, søster til 1. hertug av Marlborough. I 1695 giftet han seg med Honora de Burke, datter til William Burke, 7. jarl av Clanricarde og enken etter 1. jarl av Lucan, som døde i 1698. Det andre ekteskapet hans, med Anne Bulkeley, datter til Henry Bulkeley, fant sted i 1700.

Historie
--------

FitzJames ble født i Moulins i Frankrike før faren tok over Tronen, og han vokste opp som en katolikk. Han ble utdannet ved Collège du Juilly, Collège du Plessis og Jesuittcolleget i Leene Flèche. Han gikk deretter inn i tjeneste for hertug Karl V av Lorraine og var til stede under beleiringen av Buda FitzJames ble gjort til **Hertug av Berwick**, **Jarl av Tinmouth** og **Baron Bosworth** av faren i 1687. Han reiste så til Ungarn og deltok i slaget ved Mohács.

Berwick kom tilbake til England og ble guvernør i Portsmouth. Kong Jakob utnevnte han så til Ridder av the Garter, men på grunn av invasjonen til prinsen av Orange og den påfølgende *den ærerike revolusjonen*, fant denne innsettingen aldri sted. Året etter ble Jakob styrtet og Berwick reiste i eksil med ham, og tok en aktiv del i det irske felttoget, inkludert slaget ved Boyne. Etter at faren endte eksilperioden sin, tjente Berwick i den franske arméen. Han kjempet i slagene ved Steenkerque og Landen. I det sistenenevnte ble Berwick tatt til fange, men ble byttet mot hertugen av Ormonde. På grunn av støtten til faren og tjenesten i den franske arméen mot England, ble han dømt til tap av borgerrettene sine i 1695, og mistet den britiske adelrangen. 

Filip V av Spania gjør James Fitz-James til medlem i adelskapet i Frankrike, etter slaget ved Almaza.
Som soldat var Berwick kjent for sitt mot, sin dyktighet og sin integritet. Etter god tjeneste i den spanske arvefølgekrigen ble han utpekt til fransk marskalk etter et vellykket tokt mot Nice i 1706. Den 25. april 1707 vant Berwick den store og avgjørende seieren i Almanza, hvor en engelskmann ledet den fransk-spanske arméen til seier mot Ruvigny, en franskmann som ledet den engelsk-portugisiske-nederlandske arméen. Etter Almanza ble Berwick gjort til **Duc de Fitz-James** i adelskapen i Frankrike av Ludvig XIV, og **Duque de Liria y Xérica** og løytnant av Aragon av Filip V av Spania. Den siste store hendelsen i den spanske arvefølgekrigen var stormingen av Barcelona av Berwick, etter en lang beleiring, den 11. september 1714.

Ikke lenge etter ble Berwick militærguvernør i provinsen Guienne, hvor han ble venn med Montesquieu. I 1718 måtte han igjen gå inn i Spania med en armé denne gangen måtte han kjempe mot Filip V av Spania i (kvadrupelalliansekrigen). Mange år med fred fulgte etter dette felttoget, og Berwick ble ikke kalt ut i tjeneste før i 1733. Det året ble han valgt ut til å lede arméen ved Rhinen i den polske arvefølgekrigen 
og klarte å beleire Kehl i 1733, men ble halshugget av en kanonkule under beleiringen av Philippsburg den 12. juni 1734.

Berwick hadde barn i begge ekteskapene sine. Etterkommerne hans var de franske Ducs de Fitz-James og spanske Duques de Liria og senere hertuger av Alba.

Referanser
----------

1. 1 2   Encyclopædia Britannica Online, oppført som James Fitzjames Duke of Berwick upon Tweed, Encyclopædia Britannica Online-ID biography/James-Fitzjames-Duke-of-Berwick-upon-Tweed, besøkt 9. oktober 2017[Hentet fra Wikidata]
2. 1 2   Social Networks and Archival Context, «James FitzJames, 1st Duke of Berwick», SNAC Ark-ID w6572c03[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Dictionary of Irish Biography, oppført som James Fitzjames, Dictionary of Irish Biography-ID 003220[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Genealogics, genealogics.org person ID I00018029, oppført som James FitzJames[Hentet fra Wikidata]
7. 1 2 3 4 5 6 7 8   Kindred Britain[Hentet fra Wikidata]
8. 1 2   The Peerage person ID p10505.htm#i105048, besøkt 7. august 2020[Hentet fra Wikidata]
9. 1 2 3 4 5 6 7 8   The Peerage[Hentet fra Wikidata]
10. ↑  *London Gazette*

Kilder
------

* Wild Geese Heritage Museer and Library Biography
* Petrie, Sir Charles (1953) The Marshal Duke of Berwick: The Picture of an Age. London: Eyre & Spottiswoode
* Handley, Stuart (2004). «‘Fitzjames, James, Duke of Berwick upon Tweed (1670–1734)’» (subscription required). *Oxford Dictionary of National Biography*. Oxford University Press. doi:10.1093/ref:odnb/9610.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Dictionary of Irish Biography **·** Brockhaus Enzyklopädie **·** Deutsche Biographie **·** Encyclopædia Universalis **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |